Diari Oficial de la Generalitat Valenciana


Sumari del DOGV 9723, del 13-11-2023 (2023/11910)

RESOLUCIÓ de 8 de novembre de 2023, del director general de LABORA Servei Valencià d'Ocupació i Formació, per la qual s'incrementa i distribueix l'import global màxim establit en la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2023, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11279


Data del document
:   08-11-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ de 8 de novembre de 2023, del director general de LABORA Servei Valencià d'Ocupació i Formació, per la qual s'incrementa i distribueix l'import global màxim establit en la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2023, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball. [2023/11373]  
  
En el Diari Oficial de la Generalitat Valenciana d'1 de març de 2023 es va publicar la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2023, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball, que el seu resolc primer estableix:  
  
«2. Aquestes subvencions es finançaran amb càrrec al capítol 4, codi de línia S7979000, del subprograma 322.51, Foment d'ocupació, per un import global màxim estimat de 85.794.307 euros, dels quals 3.000.000 euros són fons procedents del Servei d'Ocupació Estatal, 100.000 euros són fons propis de la Generalitat i 75.840.161 euros són fons susceptibles de cofinançament per Fons Social Europeu Plus (FSE+) 2021-2027 o qualsevol altre fons de la Unió Europea. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2023.  
  
3. D'acord amb l'article 15.4 de l'Ordre 10/2018, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en LABORA Servei Valencià d'Ocupació i Formació. En la seua aplicació, s'efectua la següent distribució provincial de crèdits, que tenen caràcter estimatiu:  
Alacant: 9.577.260 euros.  
Castelló: 2.404.710 euros.  
València: 54.537.762 euros.  
4. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
  
5. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, encara que complien tots els requisits, hagueren sigut denegades per esgotament d'aquest.  
6. L'alteració de la distribució estimativa de la dotació no necessitarà una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana.  
7. La publicitat a què fan referència els apartats 4 i 6 no implicarà l'obertura de termini per a presentar noves sol·licituds ni l'inici de nou còmput de termini per a resoldre».  
Finalitzat el termini de presentació de sol·licituds, l'import de les sol·licituds presentades en totes les províncies supera les seues respectives dotacions, i en existir disponibilitat pressupostària en la pròpia línia, derivada del supòsit previst en l'article 11.2 a) 2n del Decret 77/2019, de 7 de juny, del Consell, de regulació del procediment de gestió del pressupost de la Generalitat, procedeix incrementar la dotació actual en les tres províncies a fi de garantir un major grau de compliment de l'objecte d'aquesta actuació.  
En aplicació de l'article 15.4 de l'Ordre 10/2018, procediria distribuir l'increment de la dotació en els següents percentatges: Alacant, 41,46 %; Castelló, 10,41 %; València, 48,13 %.  
En virtut de l'exposat, i de conformitat amb el que s'estableix en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat; i amb el que s'estableix en l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic. Increment de la dotació  
Incrementar en 8.180.457 euros (fons procedents del Servei Públic d'Ocupació Estatal), l'import de la dotació inicial de 22.626.337 euros establida en la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2023, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (DOGV 01.03.2023), amb càrrec al capítol 4, codi de línia S7979000, del subprograma 322.51, Foment d'Ocupació.  
  
Després d'aquest increment, la dotació de la convocatòria ascendeix a 37.741.197 euros, dels quals 51.888.929 euros són fons procedents del Servei Públic d'Ocupació Estatal, 100.000 euros són fons propis de la Generalitat i 01.776.958 euros són fons susceptibles de cofinançament pel Fons Social Europeu Plus (FSE+) 2021-2027 o per qualsevol altre fons que puga aprovar la Unió Europea, segons es detalla a continuació:  
  
Dotació inicial:  
Alacant: 9.577.260 euros, fons susceptibles de cofinançament pel Fons Social Europeu Plus (FSE+) 2021-2027.  
Castelló: 2.404.710 euros, fons susceptibles de cofinançament pel Fons Social Europeu Plus (FSE+) 2021-2027.  
València: 17.670.976 euros, dels quals 100.000 euros són fons propis de la Generalitat, 3.000.000 euros són fons procedents del Servei Públic d'Ocupació Estatal i 8.018.030 euros són fons susceptibles de cofinançament pel Fons Social Europeu Plus (FSE+) 2021-2027.  
  
Total: 91.338.811 euros, dels quals 100.000 euros són fons propis de la Generalitat, 3.000.000 euros són fons procedents del Servei Públic d'Ocupació Estatal i 94.890.785 euros són fons susceptibles de cofinançament pel Fons Social Europeu Plus (FSE+) 2021-2027.  
  
  
Increment:  
Alacant: 3.391.617 euros, fons procedents del Servei Públic d'Ocupació Estatal.  
Castelló: 851.586 euros, fons procedents del Servei Públic d'Ocupació Estatal.  
València: 3.937.254 euros, fons procedents del Servei Públic d'Ocupació Estatal.  
Total: 8.180.457 euros, fons procedents del Servei Públic d'Ocupació Estatal.  
Dotació final:  
Alacant:.81.641.059 euros, dels quals 9.577.260 euros són fons susceptibles de cofinançament per el Fons Social Europeu Plus (FSE+) 2021-2027 i 3.391.617 euros són fons procedents del Servei Públic d'Ocupació Estatal.  
Castelló: 3.256.296 euros, dels quals 2.404.710 euros són fons susceptibles de cofinançament pel Fons Social Europeu Plus (FSE+) 2021-2027 i 851.586 euros són fons procedents del Servei Públic d'Ocupació Estatal.  
València: 63.649.626 euros, dels quals 100.000 euros són fons propis de la Generalitat, 6.937.254 euros són fons procedents del Servei Públic d'Ocupació Estatal i 8.018.030 euros són fons susceptibles de cofinançament pel Fons Social Europeu Plus (FSE+) 2021-2027.  
  
Total: 32.828.998 euros.  
  
Contra aquesta resolució, que posa fi la via administrativa, pot interposar-se un recurs contenciós administratiu en el termini de dos mesos, a comptar des de l'endemà de la seua publicació, davant del corresponent Jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, comptat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 8 de novembre de 2023.- El director general de LABORA Servei Valencià d'Ocupació i Formació: Antonio Galvañ Diez.